**DIRECȚIA GENERALĂ EVALUARE IMPACT, CONTROLUL POLUĂRII ȘI SCHIMBĂRI CLIMATICE**

**Serviciul Calitate Aer**

Nr. DGEICPSC/126686/24.03.2025

**APROB**

**DIRECTOR GENERAL**

**Dorina MOCANU**

**REFERAT DE APROBARE**

Ținând seama de prevederile art. 91 alin. (2) din *Legea nr. 121/2019 privind evaluarea şi gestionarea zgomotului ambiant, cu modificările și completările*, este necesară actualizarea anexei nr. 1 la Ordinul ministrului mediului, apelor și pădurilor și ministrului sănătății nr. 975/834/2020 privind aprobarea comisiilor de evaluare a planurilor de acţiune la nivelul autorităţilor pentru protecţia mediului şi a regulamentului de funcţionare şi organizare a acestora, prin introducerea a cinci noi poziții la sfârșitul acestei anexe, aferente celor cinci comisii de evaluare a hărților strategice de zgomot de la nivelul agențiilor pentru protecția mediului Vaslui, Mehedinți, Neamț, Vâlcea și Suceava.

Luând în considerare prevederile art. 57 alin. (1), (4) și (5) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, a Hotărârii Guvernului nr. 43/2020 privind organizarea și funcționarea Ministerului Mediului, Apelor și Pădurilor, cu modificările și completările ulterioare și a Hotărârii Guvernului nr. 144/2010 privind organizarea şi funcţionarea Ministerului Sănătăţii, cu modificările și completările ulterioare, a fost elaborat proiectul de Ordin al ministrului mediului, apelor și pădurilor și al ministrului sănătății privind completarea anexei nr. 1 la Ordinul nr. 975/834/2020 privind aprobarea comisiilor de evaluare a planurilor de acţiune la nivelul autorităţilor pentru protecţia mediului şi a regulamentului de funcţionare şi organizare a acestora, pe care îl prezentăm anexat și îl supunem aprobării dumneavoastră.

Avizat: DIRECTOR GENERAL ADJUNCT, Lăcrămioara CHIOARU

ȘEF SERVICIU, Valentina NISTOR

Elaborat: Victor Minchevici, consilier superior